CELEX: 62015TN0737
Language: da
Date: 2015-12-18 00:00:00
Title: Sag T-737/15: Sag anlagt den 18. december 2015 — Hydro Aluminium Rolled Products mod Kommissionen

15.2.2016   
            
            
               DA
            
            
               Den Europæiske Unions Tidende
            
            
               C 59/42
            
         Sag anlagt den 18. december 2015 — Hydro Aluminium Rolled Products mod Kommissionen
   (Sag T-737/15)
   (2016/C 059/49)
   Processprog: tysk
   
      Parter
   
   
      Sagsøger: Hydro Aluminium Rolled Products GmbH (Grevenbroich, Tyskland) (ved advokaterne U. Karpenstein og K. Dingemann)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse (EU) 2015/1585 af 25. november 2014 om støtteordningen SA.33995 (2013/C) (ex 2013/NN) gennemført af Tyskland til støtte for el fra vedvarende energikilder og energiintensive brugere, C (2014) 8786 final, annulleres i henhold til artikel 264 TEUF.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Første anbringende: Ingen statslige midler
               Sagsøgeren har gjort gældende, at sagsøgte med urette har lagt til grund, at undtagelsesbestemmelsen i EEG-loven af 2012 til fordel for energiintensive brugere medfører anvendelse af »statslige midler« som omhandlet i artikel 107, stk. 1, TEUF. EEG-afgiften betales alene af private, og de opkrævede midler kan ikke tilregnes staten, idet denne ikke har vedvarende kontrol og den dermed forbundne mulighed for myndighederne for faktisk at råde over midlerne.
            
         
               2.
            
            
               Andet anbringende: Ingen selektivitet
               Sagsøgeren har gjort gældende, at den særlige kompensationsregel ikke — som forudsat i artikel 107, stk. 1, TEUF — er selektiv, idet den inden for EEG-lovens regelsystem udgør en logisk og systemet iboende undtagelse.
            
         
               3.
            
            
               Tredje anbringende: Tilsidesættelse af princippet om beskyttelse af den berettigede forventning
               Sagsøgeren har i denne forbindelse gjort gældende, at sagsøgte har givet anledning til en beskyttelsesværdig forventning hos sagsøgeren, idet sagsøgte i 10 år har undladt at foretage en statsstøtteretlig kontrol af EEG-loven, som sagsøgte havde kendskab til. Endvidere har sagsøgte undladt at kræve tilbagesøgning af tilsvarende støtte i andre medlemsstater.